ISRAEL-RAPORTTI EUROOPAN PARLAMENTISTA
70 vuotta täyttävän Israelin merkitys Euroopalle
Shalom ja tervetuloa seuraamaan Israel-raporttia -
Euroopan parlamentista EU:n sydämestä!
Tänään keskustelemme Israelin valtion merkityksestä.
Se täyttää tänä vuonna 70 vuotta. Pohdimme sen merkitystä Euroopalle.
Vieraana tänään ovat Ruth Isaac, -
ECI-järjestön edustaja Brysselissä; -
Michal Weiler-Tal, Israelin edustuston johtaja -
Euroopan parlamentissa Euroopan unionissa; -
ja Péter Niedermüller, unkarilainen europarlamentaarikko. Tervetuloa!
Aloitan teistä, Péter.
Hienoa, että pääsitte taas ohjelmaan.
Arvostamme sitä, että puolustatte rohkeasti Israelia ja juutalaisia -
täällä Euroopan parlamentissa.
Israelin 70-vuotisjuhla lähestyy. Se on huomattava asia.
Voisitteko kertoa, miten merkittävänä pidätte sitä, -
että Israel juutalaisvaltiona saavuttaa tämän merkkipaalun?
Kiitos kutsusta. On ilo olla täällä.
70 vuotta on pitkä aika ihmiselämässä.
Kun ihminen täyttää 70 vuotta, hän on jo vanha ja elämän ehtoopuolella.
Mutta juutalaisten historia on jatkunut useita tuhansia vuosia.
Sen rinnalla 70 vuotta on lyhyt aika.
Mutta tietysti tämä on hyvin tärkeä ja symbolisesti merkittävä juhla -
juutalaisvaltiolle ja -kansalle, -
että heillä on oma valtio.
Se on hyvin tärkeä merkkipaalu myös Euroopalle ja eurooppalaisille, -
sillä juutalaisten historia on osa Euroopan historiaa ja päinvastoin.
Se ei ole siis pelkästään juutalaisten juhla, -
vaan sen pitäisi olla myös kaikkien eurooppalaisten juhla.
Onhan Israel hyvin tärkeä osa eurooppalaisten ja Euroopan historiaa.
Kiitos, Péter.
Michal, on aina ilo saada ohjelmaan Israelin hallinnon israelilaisedustaja.
70-vuotisjuhla on Israelille jotain hyvin erityistä.
Kertoisitteko hieman taustoja, miksi halusitte diplomaatiksi -
edustamaan juutalaisvaltiota?
Mitä se merkitsee nyt, kun Israelin uudelleensyntymisestä on 70 vuotta?
Aiemmat asemapaikkani olivat pääosin Aasiassa.
Ei ollut helppoa rakentaa siltoja ja luoda uusia liittoja -
maiden kahdenvälisten suhteiden parantamiseksi.
Piti sopeutua kulttuuriin, perinteeseen ja myös kieleen.
Kun suhteet oli vakiinnutettu, -
vasta sitten suhteita voi alkaa kehittää.
EU:n jäsenmaat muistuttavat mielenlaadultaan Israelia.
Meillä on sama kulttuuri, sama historia -
ja sama tausta.
Siksi koemme, että Israel ja EU ovat luonnollisia kumppaneita.
Se ylittää eri ryhmien poliittiset toimintaohjelmat.
Meillä on yhteiset demokraattiset arvot.
Se yhdistää Israelia ja EU-jäsenmaita.
Siksi Israel on mukana monissa EU:n ohjelmissa.
Tietysti on myös erimielisyyksiä, keskinäistä kritisointia -
ja näkemyseroja, mutta kun kumppanien keskustelu on aitoa, -
voi olla varma, ettei niistä koidu seurauksia kummallekaan -
ja että suhteet pysyvät edelleen ystävällisinä.
Joskus on pettymys huomata täällä Euroopan parlamentissa, -
että poliittinen toimintaohjelma asettaa ehtoja yhteistyön hiomiselle.
Onneksi Euroopan parlamentissa on jäseniä, jotka ovat Israelin ystäviä.
He ovat valmiit ajamaan kanssamme myönteistä toimintaohjelmaa.
Ruth, kiva saada teidät ohjelmaan. Tomas ei päässyt nyt mukaan.
Hän on Jerusalemissa Israelin ulkoministeriön konferenssissa, -
jonka aiheena on antisemitismin torjuminen.
Miksi Israel on tärkeä teille kristittynä?
Miksi aihe on niin tärkeä?
Kristittynä me uskomme tasa-arvoisuuteen.
Uskomme tasavertaisuuteen.
Israel on hyvin merkittävä kristityille.
Lisäksi tahdon tehdä selväksi, että sekä ECI ja minä -
kannatamme tasa-arvoa -
ja kaikkien kansallisvaltioiden oikeutta olemassaoloon.
Israel erityisesti on Raamatussa.
Olipa tunnustuskunta mikä tahansa, olipa katolinen tai protestantti, -
se on Raamatussa. Sitä ei voi ottaa sieltä pois.
Israel on tänä päivänä valo kansoille.
Se loistava esimerkki demokratiasta Lähi-idässä.
Haluan mainita vielä erään ECI:n työlle historiallisesti tärkeän asian, -
joka liittyy Euroopassa vallinneisiin asenteisiin ja antisemitismiin.
Olemme edustaneet kristittyjä huonolla tavalla -
suhteissamme juutalaisiin. Nyt meillä on hyvä tilaisuus korjata asia.
Voimme osoittaa olevamme ystävä emmekä toimia vihollisen tavoin.
Péter, Israelin valtio julistautui itsenäiseksi -
toukokuun 14. päivänä 1948.
Julistuksen luki Israelin ensimmäinen pääministeri David Ben Gurion.
Viisi arabiarmeijaa hyökkäsi. Israelin sotilaista monet tulivat holokaustista.
Nykyään Israel on elinvoimainen ja vahva demokratia.
Sen talous on vahva. Sitä pidetään sotilasmahtina.
Se on Lähi-idän ainoa tosi demokratia.
Mitä EU ja sen instituutiot voivat oppia Israelin menestystarinasta?
Mielestäni me voimme oppia Israelilta paljon.
Mainitsen vain muutamia mielestäni tärkeitä ja kiinnostavia asioita.
Ensinnäkin usko ja vakaumus ovat mielestäni tärkeitä asioita -
politiikassa ja yhteiskunnassa.
Sitoutuminen menneisyyteen, historiaan ja demokratiaan -
on tärkeä tukipylväs, kun puhutaan Israelin menestyksestä.
Tietysti täytyy aina tehdä työtä sosiaalisen yhteenkuuluvuuden -
ja yhteisen identiteetin eteen kaikkien poliittisten eroavaisuuksien takana.
Yhteinen identiteetti muodostaa hyvin tärkeän osan Israelin historiaa.
Voi olla erilaisia poliittisia näkemyksiä, -
mutta identiteetti ja historia ovat yhteiset.
Sitoutuminen yhteenkuuluvuuteen on tärkeää.
On myös eräs toinen asia: avoimuus maailmaa, -
taloutta, globalisaatiota ja teknologiaa kohtaan.
Mainitsitte kasvuyritysten maan.
Se on tärkeää meille ja myös Israelille.
Samoin kulttuurisen ja uskonnollisen monimuotoisuuden hyväksyminen, -
sosiaaliset innovaatiot ja kulttuurinen luovuus.
Mielestäni Israel on meille kuva yhteiskunnasta, -
joka on vapaa, demokraattinen ja syrjimätön.
Sitä meidän tulisi oppia Israelilta.
Michal, Israelin valtio täyttää pian 70 vuotta.
Israel on menestynyt erittäin hyvin kasvuyritysten maana.
Israel on demokratia.
Erilaiset etniset vähemmistöt elävät tasapainossa Israelissa.
Israel on käynyt viisi olemassaoloa uhannutta sotaa.
Sinne on tullut miljoonia juutalaispakolaisia kautta maailman.
Se on alueen johtotähti ja mallidemokratia Lähi-idässä.
Mitä EU ja sen instituutiot voivat teidän mielestänne oppia -
Israelin menestyksestä?
Israelin menestystarina johtuu juuri mainitsemistasi asioista: -
muinainen ja moderni historia, -
muualta, pääosin Euroopasta, muuttaneista koostuva yhteiskunta, -
kulttuurien sekoitus sekä geopoliittinen sijainti.
Ensinnäkin geopoliittinen sijainti luo israelilaisten keskuudessa painetta -
ja työntää kohti entistä suurempia saavutuksia, innovaatioita -
ja luovuutta. Se haastaa ajatusten rajoja.
Me käytämme inhimillisiä resurssejamme -
luodaksemme jotain tyhjästä.
Kuten Péter sanoi, Israel on innovaatioiden ja kasvuyritysten maa.
Maailman talousfoorumin mukaan se on toiseksi paras innovaatiomaa.
Siellä syntyy tuhat kasvuyritystä vuodessa. Paras kasvuyritysmaa -
asukaslukuun nähden.
Israel tuottaa huipputeknologiaa maatalouden, biolääketieteen, -
kyberturvallisuuden, veden ja energian alalla.
Tällä menestyksellä uskomme, että olemme EU:lle arvokas kumppani.
Siksi Israel on mukana -
EU:n tutkimuksen ja kehityksen puiteohjelmassa.
Vaikka EU:lla ja Israelilla on yhteisiä arvoja ja tavoitteita, -
EU voi silti oppia Israelilta.
Toivon, että uusilla aloilla tulee yhä enemmän ja syvempää yhteistyötä.
Ruth, Israel on ollut Euroopalle tärkeä etenkin siksi, -
että perustamme on juutalais-kristillinen perintö.
Meillä on yhteiset arvot, kuten demokratia, sananvapaus, -
uskonnonvapaus ja oikeusvaltioperiaate.
Miten tärkeää EU:n ja meppien on ymmärtää, -
että Israel on ainutlaatuinen maa, joka tarvitsee tukeamme?
Minusta se on erittäin tärkeää.
Olen eurooppalainen ja Kreikan kansalainen.
Uskon monien muiden tavoin, -
että Euroopan perustan muodostavat Kreikka ja juutalainen kulttuuri.
Eurooppa ei pääse pakoon historiaansa.
Monet tunnustavat sen. Se on hyvin tunnettu tosiasia.
Euroopan instituutioista valtaosa tunnustaa Israelin -
ja kunnioittaa Israelia ainutlaatuisena kansallisvaltiona -
ja sen edustamia asioita tänä päivänä. He tunnustavat historian -
ja kaikki positiiviset näkökulmat.
Ongelmana on Israelia vastustava kriittinen kampanja, -
jota pyörittää propagandakoneisto. Se levittää valheita.
Israelin suhteet ja ainutlaatuisuus tunnustetaan kansainvälisesti.
Ongelma on poliittinen toimintaohjelma, -
joka liittää Israelin hyvin ikäviin asioihin.
ECI yrittää torjua sitä.
Péter, Euroopan parlamentissa on rohkeita jäseniä, kuten te, -
jotka puolustavat Israelia ja juutalaisia täällä parlamentissa.
On myös meppejä, kuten portugalilainen Ana Gomes, -
joka viime kuussa kutsui BDS-liikkeen perustajan Omar Barghoutin tänne.
Miten kantaa vailla olevat mepit saadaan vakuuttuneeksi siitä, -
että Israel on elintärkeä liittolainen Euroopan unionille -
ja se tulee ottaa vastaan avosylin?
Joskus olen sen suhteen skeptinen.
Joitain jäseniä ja muita on mahdotonta saada vakuuttuneeksi.
He pitävät kiinni vanhentuneista tiedoista tai ennakkoluuloista.
Heillä on kätkettyä antisemitismiä. Näillä asioilla on iso vaikutus.
Joskus ihmisen on helppo turvautua vanhoihin taruihin -
ja selittää kaikki vanhanaikaisesti.
On myös eräs asia, jota yritän tuoda esiin jatkuvasti -
Euroopan parlamentissa ja omassa ryhmässäni.
Tarvitsemme uusia argumentteja ja narratiiveja sekä uutta kieltä, -
sillä maailma on muuttunut rajusti viime vuosikymmeninä.
Enää ei voi puhua 1950―60-lukujen kielellä.
Meidän ryhmämme ja poliittisen suuntauksemme -
pitää järjestää uudelleen ajatuksia -
ja kuunnella muitakin ääniä ja kieliä.
Siksi on mielestäni tärkeää puhua avoimesti vanhoista tabuista, -
esimerkiksi palestiinalaisterrorismista.
Pitää puhua rahoituksesta, jota EU antaa palestiinalaishallinnolle.
On tällaisia hyvin kuumia ja vakavia aiheita. Ellemme halua tarttua niihin, -
emme saa uutta kieltä emmekä uusia ratkaisuja.
Kannatan vahvasti aitoa, uutta keskustelua ja kieltä.
Vanhat narratiivit ja tabut pitää murskata.
Se on ainoa tapa muuttaa tilannetta.
Michal, miten Euroopan unioni -
ja EU-instituutiot, mm. parlamentti, saadaan vakuutettua, -
että ei voi tarkastella vain palestiinalaiskonfliktia, -
vaan pitää tutkia myös Israelin menestystä kasvuyritysmaana -
sekä turvallisuusosaamista ja taloutta, jotka hyödyttävät myös Eurooppaa?
Miten katsella konfliktia laajemmalle ja nähdä Israel oikealla tavalla?
Avainasia on tarkastella laajemmin kuin vain konfliktia.
Rauhanprosessi riippuu kahden osapuolen poliittisesta tahdosta.
Kolmas osapuoli ei saa asettaa painetta eikä tehdä toimenpiteitä -
nopeuttaakseen rauhanprosessia.
EU:n pitäisi tarmokkaammin yrittää olla hyvä välittäjä -
Lähi-idässä luomalla olosuhteet osapuolten kohtaamiselle.
Eri yhteyksissä kuulee, että EU välittää Israelista, -
mutta nämä julistukset eivät näy käytännön toimissa.
Israelin turvallisuushuolia ei mainita EU-johtajien lausunnoissa.
Se osa puuttuu. Me koemme, ettei sitä ole olemassa.
Ehtojen asettaminen Israelin ja EU:n yhteistyölle -
mainitsemillanne aloilla, -
kuten kyberteknologian, turvallisuuden ja maatalouden alalla, -
ei hyödytä. Se ei ole johtanut mihinkään.
On monia aloja, joilla odottaa uusia yhteistyön mahdollisuuksia.
Ne hyödyttäisivät sekä Israelia että Eurooppaa.
Jos ne ehdollistetaan politiikalle, tuloksena on vain umpikuja.
Mielestäni tarvitaan poliittista vuoropuhelua, -
mutta sen rinnalla täytyy edelleen vahvistaa ja kehittää yhteistyötä.
Kiitos. Ruth, teette hyvää työtä ECI:n puolesta sosiaalisessa mediassa.
Juhlimme Israelin 70-vuotista itsenäisyyttä ja Israelin menestystä.
Monet kristityt sanovat tukevansa Israelia.
Miksi jotkut Israelin tukijat ovat haluttomia -
julkaisemaan Israelin menestys- tarinoita sosiaalisessa mediassa?
Miten siihen voisi vaikuttaa?
Valitettavasti se on totta.
Tiedän vahvoja Israelin tukijoita myös Euroopan parlamentissa.
He ymmärtävät Israelin ainutlaatuisuuden -
ja vaikuttavat tärkeällä tavalla, mutta silti poliittisen tilanteen vuoksi -
he eivät halua tuoda mielipidettään julki -
esimerkiksi sosiaalisessa mediassa.
Se liittyy vastapuolen harjoittamaan kiusaamistaktiikkaan.
Israelin tukeminen rinnastetaan pales- tiinalaislasten tappamisen tukemiseen.
Se on epäreilua ja puolueellista.
Se on suorastaan vihaa Israelia kohtaan. Se ei ole totta.
Ne ovat valheita, jotka pitää oikaista.
Sanon aina, että ellei puolusta omaa vakaumustaan tänään, -
tilanne vain pahenee. Vastapuoli puhuu valheitaan hyvin julkeasti.
Mainitsit meppi Ana Gomesin sosialistisesta puolueesta.
Vaihdoin hänen kanssaan muutaman tviitin.
Hän kutsui meitä, myös minua, perversseiksi lobbareiksi.
Kukaan ei halua tulla kutsutuksi perverssiksi lastentappajaksi.
Vastapuoli käyttää alhaisia taktiikoita. Niihin tulee vastata.
Täytyy tuoda esiin totuutta.
Ohjelma-aikaa on vielä viisi minuuttia.
Péter, miten tärkeää on Israelille, juutalaisille ja mepeille täällä -
juhlia Israelin 70-vuotispäivää?
Miten te meppinä juhlitte Israelin hienoa menestystä -
ja saavutuksia Euroopan turvallisuudelle ja hyvinvoinnille?
Ensinnäkin, kuten mainitsin, yritämme saada käyntiin -
uutta keskustelua Israelista ja uutta lähestymistapaa Israelin politiikkaan.
Yritämme tuoda eri ihmisiä Israelista Euroopan parlamenttiin -
teknologian, tieteen, kulttuurin ja politiikan alalta.
Yritämme laajentaa näkökulmia Israeliin.
Olemme järjestäneet muistojuhlia, konferensseja, paneeleja ja muuta.
Mutta tärkeintä minusta on järjestää puoluerajat ylittäviä näyttelyitä -
Israelin historiasta ja Israelin nykypäivän poliittisesta tärkeydestä.
Minusta se on tärkeää.
Puhuitte Ana Gomesista. Hän on erikoistapaus täällä parlamentissa -
sekä myös minun puolueessani.
Irtisanoudumme sellaisesta politiikasta.
Israelin itsenäisyysjuhla on erittäin hyvä tilaisuus osoittaa, -
että Euroopan parlamentista valtaosa tukee Israelin valtiota -
ja kannattaa Israelin juutalaisvaltiota.
Mainiota. Kysymys teille, Michal.
Presidentti Trump ja Euroopan unioni näyttävät olevan hyvin eri linjoilla.
Rauhanprosessi tuntuu olevan umpikujassa.
Millaisia poliittisia linjauksia suosittelette EU:lle ja EU-elimille -
rauhan edistämiseksi Israelin ja palestiinalaisten välillä?
Israelilaisten ja palestiinalaisten dialogin käynnistämiseksi -
osapuolet täytyy saada aloittamaan neuvottelut -
ilman mitään ennakkoehtoja. Täytyy luoda oikeat olosuhteet ja painottaa, -
ettei neuvottelujen aloittamiselle tule asettaa ennakkoehtoja.
On menetetty jo monta tilaisuutta.
Yksi sellainen oli Euroopan parlamentissa vuonna 2016.
Silloin täällä vierailivat Israelin presidentti Rivlin -
ja palestiinalaispresidentti Abbas.
Parlamentin edellinen puheenjohtaja Martin Schulz -
yritti järjestää tapaamisen itsensä, Rivlinin ja Abbasin kesken.
Abbas ei suostunut. Se tilaisuus menetettiin.
Euroopan parlamentti, jos joku, olisi voinut saada aikaan jotain.
Meillä ei ole taikakeinoa, miten aloittaa neuvottelut.
Tarvitaan poliittista tahtoa ja valmiutta aloittaa dialogi -
ilman ennakkoehtoja.
Ruth, miten kristityt voivat vaikuttaa poliittiseen prosessiin?
Miten tukea rohkeita meppejä, kuten Péteriä, jotka puolustavat Israelia?
On joitain hyvin helppoja keinoja.
Niistä yksi on sosiaalinen media. Kertokaa tutuille ja kansanedustajille.
Kansanedustajien ja meppien täytyy saada tietää, -
että asia on hyvin tärkeä heidän äänestäjilleen.
Vastapuolikin on aktiivinen, -
vaikka me olemme enemmistössä, kuten Péter sanoi.
Vastapuoli on hyvin äänekäs kannanotoissaan.
Meidän tulee ilmaista tukemme sosiaalisessa mediassa -
ja tuoda äänemme kuuluviin. Meidän tulee esittää näkemyksemme -
palestiinalaisten harjoittamasta väkivaltakiihotuksesta ja terrorismista.
EU:n humanitaarisena avustuksena antamaa rahaa menee terroristille.
Palestiinalaisilla on siihen Pay for Slay -ohjelma, -
joka takaa elinikäisen palkan terroristeille.
Ne ovat eurooppalaisten rahoja. Asia on meille tärkeä.
Miten rauhanprosessissa päästään eteenpäin, jos terrorismista palkitaan?
Kirjoittakaa kansanedustajille, pääministerille -
ja poliittisille edustajille Euroopan parlamentissa ja paikallisella tasolla.
Etenkin yliopistot ovat avainasemassa. Vastapuoli on niissä hyvin aktiivinen.
Michal, onnittelut 70-vuotiaalle Israelille!
Teillä on monia ystäviä täällä Euroopan parlamentissa.
Euroopassa on paljon kristittyjä, jotka tukevat Israelia ja juutalaiskansaa.
Miten he voivat tukea Israelia?
Euroopan kristityillä on jo nyt hyvin merkittävä vaikutus.
He puolustavat Israelia yhteen ääneen, -
eikä vain Euroopan parlamentissa ja EU-instituutioissa.
Se todellakin lämmittää sydäntä.
He vahvistavat Israelia rukoilemalla Jerusalemissa, -
järjestämällä konferensseja ja vierailemalla Israelissa.
Tahdon nostaa esiin ECI-järjestön erinomaisen työn.
ECI järjestää ison konferenssin täällä parlamentissa kahdesti vuodessa.
Se tuo parlamenttiedustajia ja kristittyjä kaikkialta, mm. Afrikasta, -
kuulemaan, miten Israel kehittyy ja mitä sillä on tarjottavana.
ECI tuo esiin positiivista sanomaa, joka joskus puuttuu.
Israelin 70-vuotisjuhlan kunniaksi -
ECI aikoo nähdäkseni järjestää täällä parlamentissa symposiumin, -
joka esittelee Israelin perustuksia ja tulevaisuutta.
Me todella ylistämme näitä ponnistuksia.
On hyvä tietää, että meillä on tukijoita, -
kun joskus tuntuu, että olemme yksin.
Tahdomme sanoa, että tuemme teitä ja että olette meille tärkeitä.
Monet katsojamme rakastavat Israelia ja juutalaiskansaa.
He haluavat myös osoittaa tukensa. Onnittelut 70. juhlavuonna!
Kiitos mukanaolosta! Kiitos myös katsojille, -
että seurasitte Israel-raporttia Euroopan parlamentista.
Onnittelut 70-vuotiaalle Israelille!
On hyvä hetki puhua Israelin saavutuksista ihmiskunnan hyväksi, -
nyt kun valtio täyttää 70 vuotta.
Suomennos: Marianne Tenetz